**МИНИСТЕРСТВО НА ЗЕМЕДЕЛИЕТО**

Проект

**Наредба за изменение и допълнение на Наредба № 3 от 2023 г. за условията и реда за прилагане на интервенциите под формата на директни плащания, включени в Стратегическия план, за проверките, намаления на плащанията и реда за налагане на административни санкции** (oбн., ДВ, бр. 23 от 2023 г.)

**§ 1**. В чл. 5, ал. 7 накрая се добавя „ако отговарят на изискванията на чл. 60 от ЗПЗП“.

**§ 2.** В чл. 6, ал. 1 след думата „които“ се добавя „стопанисват и“.

**§ 3**. В чл. 12 се правят следните изменения и допълнения:

1. В ал. 2, т. 2 думите „чл. 8, ал. 2, т. 2 – 7“ се заменят с „чл. 8, ал. 2, т. 2 - 5 и 7“.

2. Създава се нова ал. 5:

„(5) Заявените за подпомагане животни по интервенцията по ал. 1, за които се доказва реализация на пазара на мляко и/или млечни продукти в еквивалент мляко съгласно ал. 4, т. 1, трябва да отговарят и на изискването на чл. 8, ал. 2, т. 6.“.

3. Досегашната ал. 5 става ал. 6 и в нея думите „ал. 2 и 3“ се заменят с „ал. 2, 3 и 5“.

**§ 4.** В чл. 15 се правят следните изменения и допълнения:

1. В ал. 2, т. 3 цифрата „6“ се заличава.

2. Създава се нова ал. 5:

„(5) Заявените за подпомагане животни по интервенцията по ал. 1, за които се доказва съгласно ал. 4 реализация на пазара на мляко и/или млечни продукти в еквивалент мляко, трябва да отговарят и на изискването на чл. 8, ал. 2, т. 6.“.

3. Досегашната ал. 5 става ал. 6.

4. Досегашната ал. 6 става ал. 7 и в нея думите „ал. 2 и 3“ се заменят с „ал.2, 3 и 5“.

**§ 5.** В чл. 16 се правят следните изменения и допълнения:

1. В ал. 2, т. 3 цифрата „6“ се заличава.

2. Създава се нова ал. 5:

„(5) Заявените за подпомагане животни по интервенцията по ал. 1, за които се доказва реализация на пазара на мляко и/или млечни продукти в еквивалент мляко съгласно ал. 4, т. 1, трябва да отговарят и на изискването на чл. 8, ал. 2, т. 6.“.

3. Досегашната ал. 5 става ал. 6.

4. Досегашната ал. 6 става ал. 7 и в нея думите „ал. 2 и 3“ се заменя с „ал.2, 3 и 5“.

**§ 6.** В чл. 18, ал. 3 думата „животни“ се заменят с „животните, които ще се заменят“.

**§ 7.** В чл. 21 навсякъде думите „до 31 октомври“ се заменят с „до 30 септември“.

**§ 8.** В чл. 25 се правят следните изменения и допълнения:

1. В ал. 2 думите „Общия каталог на държавите - членки на Европейския съюз“ се заменят със „Сортовата листа на лозов посадъчен материал на Европейския съюз“.

2. В ал. 4 след думата „документ“ се добавя „по образец, одобрен от изпълнителния директор на ДФЗ“, а накрая се добавя „и копие от дипломата на агронома“.

**§ 9.** В чл. 30, ал. 2 след думата „регистрирани“ се добавя „като производители на картофи“.

**§ 10.** В чл. 33 се правят следните изменения и допълнения:

1. В ал. 4 думите „преди последния ден за подаване на заявления за подпомагане“ и „за което ДФЗ извършва служебна проверка в регистъра за периода от 1 февруари на годината на кандидатстване до 31 януари на следващата календарна година“ се заличават, а думите „като за тях ДФЗ извършва служебна проверка в регистъра преди плащане“ се заменят с „като ДФЗ
извършва служебна проверка в регистъра по чл. 16а, ал. 1, т. 1 от ЗПООЗПЕС
за действащ активен договор в периода от 1 февруари на годината на
кандидатстване до 31 януари на следващата календарна година“.

2. Създава се ал. 8:

„(8) Българската агенция по безопасност на храните предоставя на ДФЗ, в срок до 30 ноември в годината на кандидатстване актуална извадка от списъка с кандидати, които имат обекти за производство и/или пакетиране на храни от плодове и зеленчуци, регистрирани по чл. 26 от Закона за храните в Националния електронен регистър на обектите за производство и търговия на едро и дребно с храни от животински и неживотински произход, в частта "Обекти за производство и/или пакетиране на храни от плодове и зеленчуци" – Група 2, във формат и по вид информация, посочени от ДФЗ.“.

**§ 11.** В чл. 34, ал. 2 се правят следните изменения и допълнения:

1. В основния текст след думата „сертифицирани и“ се добавя „за закупени или произведени“.

2. В т. 4 думите „или придружителен документ по чл. 13а“ се заличават.

**§ 12.** В чл. 35, ал. 1, т. 1 думата „заявената“ се заменя с „фасул (за зърно), леща, нахут, грах за зърно (зимен и пролетен), фъстъци, соя, бакла, люцерна, еспарзета, фий, детелина, вигна, бурчак, лупина, звездан и/или смески от тях“.

**§ 13.** В чл. 38 се правят следните изменения и допълнения:

1. В ал. 1:

а) в т. 3 думата „пасищна“ се заменя с „постоянно затревена“;

б) точка 5 се изменя така:

„5. през годината на кандидатстване нямат наложена мярка засягаща дейностите по биологично растениевъдство с постоянно затревени площи и фуражни култури и/или дейностите по биологично животновъдство с едри преживни животни, дребни преживни животни и свине от Източнобалканската порода за ниво на несъответствие и/или нарушение, класифицирано с ниво 3 „Критично несъответствие“, съгласно каталога „Мерки и несъответствия“ по Приложение № 3 на Наредба № 5 от 2018 г. за прилагане на правилата на биологично производство, етикетиране и контрол, и за издаване на разрешение за контролна дейност за спазване на правилата на биологичното производство, както и за последващ официален надзор върху контролиращите лица (обн. ДВ бр. 75 от 2018 г.).“.

2. В ал. 4 думата „пасищна“ се заменя с „постоянно затревена“.

3. В ал. 5 думата „пасищни“ се заменя с „постоянно затревени“.

**§ 14.** В чл. 40, ал. 1, т. 2 след думата „вещества“ се добавя „по образец, одобрен от изпълнителния директор на ДФЗ“, а думите „лице, притежаващо квалификация в областта на селското стопанство“ се заменят с „агроном“.

**§ 15.** В чл. 42, ал. 1, т. 1 се изменя така:

„1. засяване и отглеждане в междуредията и по вътрешната граница на парцела с трайни насаждения една или смес от културите по редове 1-15 от Приложение № 15, или смес от култури от редове 1-15 с култури от редове 16-23 от Приложение № 15, и/или“.

**§ 16.** В чл. 43, ал. 1 след думата „изготвен“ се добавя „по образец, одобрен от изпълнителния директор на ДФЗ“, а думите „с подкрепата на технически компетентни служби или лица, компетентни в областта на селското стопанство или ветеринарната медицина, или от зооинженери“ се заменят с „от ветеринарен лекар, зооинженер или агроном“.

**§ 17.** В чл. 46 се създава ал. 6:

„(6) Българската агенция по безопасност на храните предоставя на ДФЗ не по-късно от 15 дни преди края на срока по чл. 12, ал. 1 от Наредба № 4 от 2023 г. за условията и реда за подаване на заявления за подпомагане по интервенции за подпомагане на площ и за животни (обн., ДВ, бр. 30 от 2023 г.) актуална извадка на разрешените за пускане на пазара и употреба органични подобрители на почвата, органични торове, микробиални торове и растителни биостимуланти, произведени в Република България, от Регистъра на торове, подобрители на почвата, биологично активни вещества и хранителни субстрати, за които е издадено удостоверение за пускане на пазара и употреба по ЗЗР. Използването на органичните подобрители на почвата, органичните торове, микробиалните торове и растителните биостимуланти, които не се произведени в Република България и не са включени в Регистъра на торове, подобрители на почвата, биологично активни вещества и хранителни субстрати, се подпомага по еко схемата за запазване и възстановяване на почвения потенциал, въз основа на информацията от съдържанието на сертификата или етикета на продукта“.

**§ 18.** В чл. 50 ал. 4 се изменя така:

„(4) Наследниците на починали земеделски стопани по ал. 1, имат право на помощта по ал. 3, когато са вписани в регистъра по чл. 7 от ЗПЗП и отговарят на изискванията на ал. 2. Когато тези наследници са двама или повече, те упълномощават с нотариално заверено изрично пълномощно един от тях да подаде заявление за подпомагане, към което се прилага удостоверение за наследници.“.

**§ 19.** В чл. 54, ал. 2 думите „в период от 1 януари до 31 май на годината на кандидатстване“ се заличават.

**§ 20.** В чл. 82, ал. 1 думите „за такова подаване“ се заменят с „по чл. 5, ал. 1 от Наредба № 4 от 2023 г. за условията и реда за подаване на заявления за подпомагане по интервенции за подпомагане на площ и за животни“.

**§ 21.** В допълнителната разпоредба в §1 се правят следните изменения и допълнения:

1. Точка 2 се отменя;

2. Точка 11 се отменя;

3. Създава се т. 44:

„44. „Органични подобрители на почвата“ са органични подобрители, органични торове, микробиални торове и растителни биостимуланти.“.

**§ 22.** В Приложение № 3 към чл. 11, ал. 1, т. 7 се изменя така:

„7. Симентал“.

**§ 23.** В Приложение № 10 към чл. 25, ал. 3, т. 4 в таблица „Зеленчукови култури - полско производство“ на ред „Картофи“ числото „15 000“ се заменя с „19 900“.

**§ 24.** В Приложение № 15 към чл. 42, ал. 1, т. 1 думите „Междуредията и/или площите от вътрешната страна на границата на парцела се поддържат с една или смес от изброените култури:“ се заличават.

**Преходни и заключителни разпоредби**

**§ 25.** В Наредба № 4 от 2023 г. за условията и реда за подаване на заявления за подпомагане по интервенции за подпомагане на площ и за животни (обн., ДВ, бр. 30 от 2023 г.) се правят следните допълнения:

1. В чл. 7, ал. 2:

а) в т. 6 накрая се добавя „и копие от дипломата на агронома, който го е изготвил“;

б) в т. 7 накрая се добавя „и копие от дипломата на ветеринарен лекар, зооинженер или агроном“.

2. В чл. 19 след думите „кандидатът за подпомагане“ се добавя „упълномощено от него лице“, а след думата „упълномощено“ се добавя „от кандидата“.

3. В чл. 22, ал. 3 се създава изречение трето: „Заявления, подадени с пълномощно, което не е по одобрения образец, не се считат за подадени.“.

**§ 26.** Наредбата влиза в сила от деня на обнародването ѝ в „Държавен вестник“.

**ЯВОР ГЕЧЕВ**

*Министър на земеделието*